title: Komission täytäntöönpanoasetus (EU) N:o 211/2012, annettu 12 päivänä maaliskuuta 2012 , tiettyjen tavaroiden luokittelusta yhdistettyyn nimikkeistöön

text:
               13.3.2012

               FI

               Euroopan unionin virallinen lehti

               L 73/1

         KOMISSION TÄYTÄNTÖÖNPANOASETUS (EU) N:o 211/2012,
   annettu 12 päivänä maaliskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä maaliskuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Tuotteen koostumus on seuraava (painoprosentteina):

                              —

                              etyylialkoholi

                              70

                              —

                              bensiini

                              30

                        Tuote kuljetetaan irtotavarana.

                  2207 20 00

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön a alakohdan ja 6 yleisen tulkintasäännön sekä CN-koodien 2207 ja 2207 20 00 nimiketekstien mukaisesti. Sovellettaessa 3 yleisen tulkintasäännön a alakohtaa, nimike 2207 on kuvaukseltaan yksityiskohtaisempi kuin nimike 3824, joka on kuvaukseltaan yleisluontoisempi. Näin ollen tuotetta ei voida luokitella nimikkeeseen 3824.
                  Tuote on etyylialkoholin ja bensiinin yksinkertainen seos. Tuotteen bensiinipitoisuuden vuoksi se ei sovellu nautittavaksi, mutta se ei estä tuotteen käyttöä teollisissa tarkoituksissa (ks. myös harmonoidun järjestelmän selitykset, nimike 2207, neljäs kohta).
                  Näin ollen tuote on luokiteltava CN-koodiin 2207 20 00 denaturoituna etyylialkoholina.


title: Komission täytäntöönpanoasetus (EU) N:o 887/2011, annettu 5 päivänä syyskuuta 2011 , Enterococcus faecium CECT 4515 -valmisteen hyväksymisestä broilereiden rehun lisäaineena (luvanhaltija Norel S.A.)  ETA:n kannalta merkityksellinen teksti

text:
               6.9.2011

               FI

               Euroopan unionin virallinen lehti

               L 229/7

         KOMISSION TÄYTÄNTÖÖNPANOASETUS (EU) N:o 887/2011,
   annettu 5 päivänä syyskuuta 2011,

      Enterococcus faecium CECT 4515 -valmisteen hyväksymisestä broilereiden rehun lisäaineena (luvanhaltija Norel S.A.)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on jätetty Enterococcus faecium CECT 4515 -valmisteen hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee liitteessä kuvatun valmisteen hyväksymistä broilerien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

               Euroopan elintarviketurvallisuusviranomainen, jäljempänä ‘elintarviketurvallisuusviranomainen’, totesi 16 päivänä maaliskuuta 2011 antamassaan lausunnossa (2), että Enterococcus faecium CECT 4515 -valmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että kyseisellä lisäaineella on mahdollista parantaa broilerien painon nousua ja rehun hyötysuhdetta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun yhteisön vertailulaboratorion toimittaman rehun lisäaineen analyysimenetelmää koskevan raportin.

               (5)

                  Enterococcus faecium CECT 4515 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä kuvatulla tavalla olisi hyväksyttävä.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ’suolistoflooran stabiloimiseen tarkoitetut aineet” kuuluva, liitteessä kuvattu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä syyskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EFSA Journal 2011; 9(3):2118.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäis-pitoisuus

                  Enimmäis-pitoisuus

                  Muut säännökset

                  Hyväksynnän voimassaolo päättyy

                  PMY/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet

                  4b1713

                  Norel S.A.

                     Enterococcus faecium CECT 4515

                                 Lisäaineen koostumus:

                                 Enterococcus faecium CECT 4515 -valmiste, joka sisältää vähintään 1 × 109 PMY/g lisäainetta.

                                 Tehoaineen kuvaus:

                                 Enterococcus faecium CECT 4515.

                                 Analyysimenetelmä
                                  (1):

                                          Lukumäärän määrittäminen: pintaviljelynä sappi-eskuliini-atsidiagarilla (EN 15788).

                                          Tunnistus: pulssikenttäelektroforeesigenotyypityksellä (PFGE).

                  Broilerit

                  —

                  1 × 109

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.

                              2.

                              Käyttö sallittu jotain seuraavia sallittuja kokkidiostaatteja sisältävässä rehussa: monensiini-natrium, diklatsuriili, nikarbatsiini, dekokinaatti, robenidiinihydro-kloridi, semduramisiininatrium, narasiini, salinomysiininatrium, lasalosidinatrium, narasiini/nikarbatsiini tai maduramisiini-ammonium.

                              3.

                              Turvallisuussyistä on käsittelyn aikana käytettävä hengityssuojaa.

                  26. syyskuuta 2021

         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) N:o 458/2014, annettu 29 päivänä huhtikuuta 2014 , tiettyjen tavaroiden luokittelusta yhdistettyyn nimikkeistöön

text:
               6.5.2014

               FI

               Euroopan unionin virallinen lehti

               L 133/39

         KOMISSION TÄYTÄNTÖÖNPANOASETUS (EU) N:o 458/2014,
   annettu 29 päivänä huhtikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tullikoodeksikomitea ei ole antanut lausuntoa tämän asetuksen liitteessä olevasta 1 kohdasta puheenjohtajansa asettamassa määräajassa; tämän asetuksen liitteessä olevassa 2 kohdassa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä huhtikuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                              1.

                              Ulkomuodoltaan perinteisen videokameranauhurin kaltainen digitaalilaite yksittäisten kuvien tai videokuvan kuvaamiseen ja tallentamiseen sisäiseen muistiin tai muistikortille.
                              Laitteessa on 0,8 megapikselin varauskytketty piiri (CCD-piiri) ja taitettava nestekidenäyttötyyppinen (LCD-tyyppinen) etsin, jonka läpimitta on noin 7 cm (2,7 tuumaa) ja jota voidaan käyttää kuvattaessa tai kuvaruutuna näytettäessä tallennettua kuvaa.
                              Laitteessa on seuraavat liitännät:

                                          —

                                          muistikorttipaikka,

                                          —

                                          komposiittivideon ulostulo,

                                          —

                                          audiolähtöliitäntä,

                                          —

                                          USB.

                                    Yksittäisten kuvien erottelukyky on enintään 1 600 × 1 200 pikseliä (1,92 megapikseliä).
                              Laitteella voidaan tallentaa 50 videokuvaa sekunnissa, jolloin erottelukyky on enintään 720 × 576 pikseliä.
                              Laitteessa on optinen zoomaustoiminto, jota voidaan käyttää videotallennuksen aikana.
                              Kun laite esitetään tullille, siihen ei voida siirtää automaattisesta tietojenkäsittelykoneesta tulevia tiedostoja USB-liitännän kautta.

                  8525 80 91

                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8525, 8525 80 ja 8525 80 91 nimiketekstien mukaisesti.
                  Kun otetaan huomioon laitteen objektiiviset ominaisuudet, kuten sen ulkomuoto ja muotoilu, ja se, että siinä on erotuskyvyltään alhainen (0,8 megapikseliä) varauskytketty piiri (CCD-piiri) ja että sillä voidaan tallentaa tavanomaisten DVD-levyjen laatuista videokuvaa (erottelukyky 720 × 576 pikseliä kuvattaessa 50 kuvaa sekunnissa) ja heikkolaatuisia yksittäisiä kuvia (erottelukyky enintään 1,92 megapikseliä), laitteen päätoimintona on XVI jakson 3 huomautuksen mukaisesti videokuvan kuvaaminen ja tallentaminen (ks. unionin tuomioistuimen asia C-193/10, KMB Europe BV v. Hauptzollamt Duisburg, 9.12.2010, Kok. 2010, s. I-12903, 23–25 kohta).
                  Laitteen päätoiminto ei muutu sen vuoksi, että kamera tallentaa videokuvaa 800 × 600 pikseliä alhaisemmalla erottelukyvyllä. Sen vuoksi luokittelu alanimikkeen 8525 80 30 digitaalikameraksi ei tule kyseeseen.
                  Laitteella voidaan tallentaa ainoastaan televisiokameralla otettua kuvaa ja ääntä, eikä henkilö, jolla ei ole erityistaitoja, voi siirtää tiedostoja kameraan laitteeseen tehtävillä yksinkertaisilla muutoksilla sen jälkeen, kun se on esitetty tullille.
                  Tavara on sen vuoksi luokiteltava CN-koodiin 8525 80 91 videokameranauhuriksi, jolla voidaan tallentaa ainoastaan televisiokameralla otettua kuvaa ja ääntä.

                              2.

                              Ulkomuodoltaan perinteisen videokameranauhurin kaltainen digitaalilaite yksittäisten kuvien tai videokuvan kuvaamiseen ja tallentamiseen sisäiseen muistiin tai muistikortille.
                              Laitteessa on 0,8 megapikselin varauskytketty piiri (CCD-piiri) ja taitettava nestekidenäyttötyyppinen (LCD-tyyppinen) etsin, jonka läpimitta on noin 7 cm (2,7 tuumaa) ja jota voidaan käyttää kuvattaessa tai kuvaruutuna näytettäessä tallennettua kuvaa.
                              Laitteessa on seuraavat liitännät:

                                          —

                                          muistikorttipaikka,

                                          —

                                          komposiittivideon ulostulo,

                                          —

                                          audiolähtöliitäntä,

                                          —

                                          USB.

                                    Yksittäisten kuvien erottelukyky on enintään 1 600 × 1 200 pikseliä (1,92 megapikseliä).
                              Laitteella voidaan tallentaa 50 videokuvaa sekunnissa, jolloin erottelukyky on enintään 720 × 576 pikseliä.
                              Laitteessa on optinen zoomaustoiminto, jota voidaan käyttää videotallennuksen aikana.
                              Kun laite esitetään tullille, siihen voidaan siirtää automaattisesta tietojenkäsittelykoneesta tulevia tiedostoja USB-liitännän kautta.

                  8525 80 99

                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8525, 8525 80 ja 8525 80 99 nimiketekstien mukaisesti.
                  Kun otetaan huomioon laitteen objektiiviset ominaisuudet, kuten sen ulkomuoto ja muotoilu, ja se, että siinä on alhaisen erottelukyvyn (0,8 megapikseliä) varauskytketty piiri (CCD-piiri) ja että sillä voidaan tallentaa tavanomaisten DVD-levyjen laatuista videokuvaa (erottelukyky 720 × 576 pikseliä kuvattaessa 50 kuvaa sekunnissa) ja heikkolaatuisia yksittäisiä kuvia (erottelukyky enintään 1,92 megapikseliä), laitteen päätoimintona on XVI jakson 3 huomautuksen mukaisesti videokuvan kuvaaminen ja tallentaminen (ks. unionin tuomioistuimen asia C-193/10, KMB Europe BV v. Hauptzollamt Duisburg, 9.12.2010, Kok. 2010, s. I-12903, 23–25 kohta).
                  Laitteen päätoiminto ei muutu sen vuoksi, että kamera tallentaa videokuvaa 800 × 600 pikseliä alhaisemmalla erottelukyvyllä. Sen vuoksi luokittelu alanimikkeen 8525 80 30 digitaalikameraksi ei tule kyseeseen.
                  Koska laitteella voidaan tallentaa videotiedostoja myös muista lähteistä kuin sisäänrakennetusta televisiokamerasta, luokittelu alanimikkeen 8525 80 91 videokameranauhuriksi, jolla voidaan tallentaa ainoastaan televisiokameralla otettua kuvaa ja ääntä, ei tule kyseeseen.
                  Tavara on sen vuoksi luokiteltava CN-koodiin 8525 80 99 muuksi videokameranauhuriksi.